Es-mil-e-ua-net-V	E pensèc: “Se contesti coma Kamaralzaman que ja sò maridat damb era princessa Sett-Budur, me responerà qu’eth Libre permet enquia quate hemnes legitimes; se li digui era vertat sus eth mèn sèxe, ei capable a obligar-me a maridar-me damb eth; e toti s’en saberàn, e me harie molta vergonha; se refusi aguesta ofèrta pairau, era sua afeccion entà jo se convertirie en òdi herotge, e tanlèu aja abandonat eth sòn palai ei capable de premanir-me ua emboscada entà trèir-me era vida.